மால் அயன் தேட, மறை தேட, வானவர் தேட நின்ற  காலையும், சூடகக் கையையும், கொண்டு--கதித்த கப்பு  வேலை வெங் காலன் என்மேல் விடும்போது, வெளி நில் கண்டாய்  பாலையும் தேனையும் பாகையும் போலும் பணிமொழியே.  ஏ, அபிராமி! பாலையும், தேனையும், பாகையும் ஒத்த இனிய மொழியுடையவளே! இயமன் கோபித்துப் பல கிளைகளைக் கொண்ட சூலத்தை என்மீது செலுத்தும்போது, திருமாலும், பிரம்மனும், வேதங்களும், வானவர்களும் தேடியும் காணாத திருப்பாதங்களையும் சங்கையணிந்த திருக்கரங்களையும் கொண்டு நீ என் முன்னே காட்சி தந்தருள வேண்டும்.  மொழிக்கும் நினைவுக்கும் எட்டாத நின் திருமூர்த்தம், என்தன்  விழிக்கும் வினைக்கும் வெளிநின்றதால்,--விழியால் மதனை  அழிக்கும் தலைவர், அழியா விரதத்தை அண்டம் எல்லாம் 